Ongarìa

L'Ongarìa o Ungarìa ła xe un stato de l'Europa sentrałe.
Ła confina a nord co ła Slovachia, a nordest co ła Ucraina, a sudest co ła Romania, a sud co ła Serbia, a sudovest co ła Croasia, a ovest co ła Slovenia e ła Austria.

 Storia 
 Antighità 
El teritorio de l'Ongaria a destra del Danubio el xe sta conquistà inte el I secolo a.C. dai Romani, e el xe deentà parte de l'Inpero come provincia de Pannonia.
Co le invasion barbariche xe rivà i Avari, che inte el 796 i xe sta batui da Carlo Magno.
In seguito xe rivà i Ungari, che ne l'anno 1000 i ga incoronà el primo re de l'Ongaria, Stefano I in seguito proclamà santo col nome de santo Stefano d'Ongaria, che el ga convertio el so popolo al cristianesimo e creà un forte Stato feudal. Quando el xe morto, inte el 1038, xe ndà su par un breve tocheto el venexian Pietro Orseolo, che l'era fiol de la sorela de Stefano, e quindi l'era l'erede legitimo, visto che Stefano nol gavea fioi. Parò dopo pochi ani el ga perso el trono par na rivolta. I disendenti de Stefano i ga comunque mantegnesto el trono de Ongaria, fondando la dinastia dei Arpadi, fin al 1302, quando la fameja la sa estinguesto.
El regno el ghe xe passà quindi a na serie de sovrani forestii Angiò, i Lusenburgo, i Asburgo etc..

 Modernità 
Dal XV secolo i Ongaresi i ga dovesto vedarsela coi Turchi Otomani. A l'inizio i Ongaresi i ga tegnuo bota, venzendo presenpio la bataja de Belgrado inte el 1456, ma dopo un secolo e passa de guera continua i Turchi i ga vinto la granda bataja de Mohacs (1526), conquistando bona parte de l'Ongaria, che i ga doparà come base par atacar Viena inte el 1683. Dopo la sconfita patia a Viena, i Turchi i ga scuminzià a cedar, e i Asburgo i ga podesto conquistar un toco a la olta tuta l'Ongariaconquista confermà dal tratato de Karlowitz, 1699.
Inte el 1848 i Ongaresi i se ribella ai Austriaci dichiarando l'indipendenza, ma la rivolta la va a finir mal. I ghe riproa parò dopo la sconfita de l'Austria ne la guera contro la Prussia del 1866, e col Conpromesso (Ausgleich) del 1867 i riese a farse dar un'anpia autonomia. l'Inpero Austriaco el deenta cosita Inpero Austro-Ungarico.

 Indipendensa 
Inte el 1918, dopo la sconfita ne la prima guera mondial, l'Ongaria la dichiara l'indipendenza e nase la Republica.
Ne la seconda guera mondial l'Ongaria la se mete da la parte de Germania e Italia, e a la fin de la guera la vien ocupà da l'Union Soviètega, che la mete in pié un goerno comunista e totalitario. I Ongaresi i proa a ribelarse inte el 1956, ma el paese el vien invaso de novo da l'Armata Rossa, che la stofega inte el sangue la Rivoluzion.
Finalmente inte el 1989, quando casca el muro de Berlin, el regime el cede e ritorna la democrazia.

 Zeografia połitega 
Inte el 2004 l'Ongaria l'è entrà ne l'Union Europea.

Ła ga cofà capitałe Budapest.
Intra le varie sità se ricorda Egra.

 Gałeria de someje 

 Note 

Altri projeti

 Cołegamenti forèsti